wickkiey/tamil-wikipedia-chunked huggingface dataset:
# தமிழ்த் தேசிய மக்கள் முன்னணி

## 2010 நாடாளுமன்றத் தேர்தல்

2010 ஏப்ரல் 8 ஆம் நாள் நடைபெற்ற 2010 நாடாளுமன்றத் தேர்தலில் கஜேந்திரகுமார் பொன்னம்பலம் தலைமையிலான தமிழ்த் தேசியத்திற்கான மக்கள் முன்னணி யாழ்ப்பாணம், திருகோணமலை ஆகிய மாவட்டங்களில் மட்டும் போட்டியிட்டு மொத்தம் 0.09% வாக்குகளைப் பெற்றது. ஆனாலும் நாடாளுமன்றத்திற்கு எந்த வேட்பாளரும் தெரிவு செய்யப்படவில்லை.  
**போட்டியிட்ட மாவட்டங்கள் வாரியாக ததேமமு பெற்ற வாக்குகள்**
| தேர்தல்
மாவட்டம் | வாக்குகள் | % | இடங்கள் | மொத்த வாக்களிப்பு வீதம் | ததேமமு உறுப்பினர்கள் |
| --- | --- | --- | --- | --- | --- |
| align=யாழ்ப்பாணம் | 6,362 | 4.28% | 0 | 23.33% | 0 |
| align=திருகோணமலை | 1,182 | 0.85% | 0 | 62.20% | 0 |
| 'மொத்தம்''' | **7,544** | **0.09%** | **0** | **61.26%** | **0** |
| மூலம்:<small></small> | } |  |  |  |  |
# தமிழ்த் தேசிய மக்கள் முன்னணி

## 2015 நாடாளுமன்றத் தேர்தல்

2015 ஆகத்து 17ஆம் நாள் நடைபெற்ற 2015 நாடாளுமன்றத் தேர்தலில் தமிழ்த் தேசியத்திற்கான மக்கள் முன்னணி வட, கிழக்கு மாகாணங்களின் அனைத்து தேர்தல் மாவட்டங்களிலும் போட்டியிட்டு மொத்தம் 18,644 (0.17%) வாக்குகளைப் பெற்றது. ஆனாலும் நாடாளுமன்றத்திற்கு எந்த வேட்பாளரும் தெரிவு செய்யப்படவில்லை.  
| தேர்தல்
மாவட்டம் | வாக்குகள் | % | இடங்கள் | மொத்த வாக்களிப்பு வீதம் | ததேமமு உறுப்பினர்கள் |
| --- | --- | --- | --- | --- | --- |
| align=யாழ்ப்பாணம் | 15,022 | 5.00% | 0 | 61.56% | 0 |
| align=வன்னி | 1,174 | 0.71% | 0 | 71.89% | 0 |
| align=திருகோணமலை | 1,144 | 0.63% | 0 | 74.34% | 0 |
| align=மட்டக்களப்பு | 865 | 0.36% | 0 | 69.11% | 0 |
| align=அம்பாறை | 439 | 0.13% | 0 | 73.99% | 0 |
| 'மொத்தம்''' | **18,644** | **0.17%** | **0** | **77.66%** | **0** |
| மூலம்:<small></small> | } |  |  |  |  |
# தமிழ்த் தேசிய மக்கள் முன்னணி

## 2020 நாடாளுமன்றத் தேர்தல்

2020 ஆகத்து 5ஆம் நாள் நடைபெற்ற 2020 நாடாளுமன்றத் தேர்தலில் தமிழ்த் தேசிய மக்கள் முன்னணி வட, கிழக்கு மாகாணங்களின் அனைத்து தேர்தல் மாவட்டங்களிலும் போட்டியிட்டு மொத்தம் 67,766 (0.58%) வாக்குகளைப் பெற்றது. யாழ்ப்பாணத் தேர்தல் மாவட்டத்தில் ஒரு ஆசனத்தையும், தேசியப் பட்டியல் மூலம் ஒரு ஆசனத்தையும் பெற்றது.  
| தேர்தல்
மாவட்டம் | வாக்குகள் | % | இடங்கள் | மொத்த வாக்களிப்பு வீதம் | ததேமமு உறுப்பினர்கள் |
| --- | --- | --- | --- | --- | --- |
| align=யாழ்ப்பாணம் | 55,303 | 15.40% | **1** | 68.92% | கஜேந்திரகுமார் பொன்னம்பலம் |
| align=வன்னி | 8,232 | 3.96% | 0 | 78.34% | - |
| align=திருகோணமலை | 2,745 | 1.29% | 0 | 78.62% | - |
| align=மட்டக்களப்பு | 1,203 | 0.40% | 0 | 76.83% | - |
| align=அம்பாறை | 283 | 0.07% | 0 | 78.28% | - |
| align=தேசியப் பட்டியல் | - | - | **1** | - | செல்வராசா கஜேந்திரன் |
| 'மொத்தம்''' | **67,766** | **0.58%** | **2** | **75.89%** | **2** |
| மூலம்:<small></small> | } |  |  |  |  |
# தமிழ்த் தேசிய மக்கள் முன்னணி

## 2024 நாடாளுமன்றத் தேர்தல்

2024 நவம்பர் 14-ஆம் நாள் நடைபெற்ற 2024 நாடாளுமன்றத் தேர்தலில் தமிழ்த் தேசிய மக்கள் முன்னணி வட, கிழக்கு மாகாணங்களின் அனைத்து தேர்தல் மாவட்டங்களிலும் போட்டியிட்டு மொத்தம் 39,894 (0.36%) வாக்குகளைப் பெற்றது. யாழ்ப்பாணத் தேர்தல் மாவட்டத்தில் ஒரு இடத்தைப் பெற்றது.  
| தேர்தல்
மாவட்டம் | வாக்குகள் | % | இடங்கள் | மொத்த வாக்களிப்பு வீதம் | ததேமமு உறுப்பினர்கள் |
| --- | --- | --- | --- | --- | --- |
| align=யாழ்ப்பாணம் | 27,986 | 8.60% | **1** | 60.37% | கஜேந்திரகுமார் பொன்னம்பலம் |
| align=வன்னி | 7,492 | 3.82% | 0 | 68.98% | - |
| align=திருகோணமலை | 1,592 | 0.75% | 0 | 69.14% | - |
| align=மட்டக்களப்பு | 1,784 | 0.62% | 0 | 67.24% | - |
| align=அம்பாறை | 1,090 | 0.30% | 0 | 68.51% | - |
| 'மொத்தம்''' | **39,944** | **-** | **1** | **-** | **1** |
| மூலம்:<small></small> | } |  |  |  |  |
# செல்வராசா கஜேந்திரன்

**செல்வராசா கஜேந்திரன்** (*Selvarajah Kajendren*, பிறப்பு: அக்டோபர் 29, 1974) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.
# செல்வராசா கஜேந்திரன்

## வாழ்க்கைக் குறிப்பு

கஜேந்திரன் 1974 அக்டோபர் 29 இல் பிறந்தார்.
# செல்வராசா கஜேந்திரன்

## அரசியலில்

கஜேந்திரன் 2004 நாடாளுமன்றத் தேர்தலில் தமிழீழ விடுதலைப் புலிகள் இயக்கத்தினால் முன்மொழியப்பட்டு தமிழ்த் தேசியக் கூட்டமைப்பு வேட்பாளராக யாழ்ப்பாண மாவட்டத்தில் போட்டியிட்டு, வெற்றி பெற்று நாடாளுமன்றம் சென்றார். 2010 மார்ச்சில், கஜேந்திரனும், ததேகூ நாடாளுமன்ற உறுப்பினர்கள் கஜேந்திரகுமார் பொன்னம்பலம், பத்மினி சிதம்பரநாதன் ஆகியோரும் இணைந்து கூட்டமைப்பில் இருந்து விலகி, தமிழ்த் தேசிய மக்கள் முன்னணி என்ற அமைப்பை ஆரம்பித்தனர்.  
கஜேந்திரன் 2010 நாடாளுமன்றத் தேர்தலில் தமிழ்த் தேசிய மக்கள் முன்னணியின் வேட்பாளராக யாழ்ப்பாண மாவட்டத்தில் போட்டியிட்டார். இத்தேர்தலில் இவரது கட்சியைச் சேர்ந்த எவரும் வெற்றி பெறவில்லை. 2011 பெப்ரவரியில், தமிழ்த் தேசிய மக்கள் முன்னணியின் பொதுச் செயலாளராக நியமிக்கப்பட்டார். 2015 நாடாளுமன்றத் தேர்தலில் இம்முன்னணியின் வேட்பாளராக யாழ்ப்பாண மாவட்டத்தில் மீண்டும் போட்டியிட்டார், எனினும் இம்முன்னணியின் எந்த உறுப்பினரும் வெற்றி பெறவில்லை.  
கஜேந்திரன் 2020 நாடாளுமன்றத் தேர்தலில் யாழ்ப்பாண மாவட்டத்தில் தமிழ்த் தேசிய மக்கள் முன்னணியின் வேட்பாளராக மீண்டும் போட்டியிட்டார். ஆனாலும் இவர் தெரிவு செய்யப்படவில்லை. ஆனாலும், தமிழ்த் தேசிய மக்கள் முனன்ணிக்குக் கிடைத்த ஒரு தேசியப் பட்டியல் உறுப்பினர் பதவி இவருக்கு கட்சி வழங்கியது.
# செல்வராசா கஜேந்திரன்

## தேர்தல் வரலாறு

**செ. கஜேந்திரனின் தேர்தல் வரலாறு**  
| 2004 நாடாளுமன்றம் | யாழ்ப்பாண மாவட்டம் | ததேகூ | align= | **தெரிவு** |
| --- | --- | --- | --- | --- |
| 2010 நாடாளுமன்றம் | யாழ்ப்பாண மாவட்டம் | ததேமமு | தெரிவு செய்யப்படவில்லை |  |
| 2015 நாடாளுமன்றம் | யாழ்ப்பாண மாவட்டம் | ததேமமு | தெரிவு செய்யப்படவில்லை |  |
| 2020 நாடாளுமன்றம் | யாழ்ப்பாண மாவட்டம் | ததேமமு | தெரிவு செய்யப்படவில்லை(<small>*தேசியப் பட்டியல் மூலம் தெரிவு*</small>) | } |
# திண்மநிலை விசையியல்

**திண்மநிலை விசையியல் ** (*Solid mechanics*) திண்மங்களுக்கு கொடுக்கப்படும் விசைகள், வெப்பநிலை மாற்றங்கள், நிலை மாற்றங்கள், மற்றும் பிற வெளி அல்லது உட்புற முகமைகளால் திண்மங்களின் நடத்தையை, குறிப்பாக அவற்றின் இயக்கம் மற்றும் உருமாற்றம் குறித்த தொடர்ம விசையியலின் பிரிவாகும்.  
திண்மநிலை விசையியல் குடிசார் மற்றும் இயந்திரவியல் பொறியியல் துறைகளுக்கும் நிலவியலுக்கும் அடிப்படையாக அமைந்துள்ளது.பொருளறிவியல் போன்ற இயற்பியல் துறைகளிலும் வெகுவாகப் பயன்படுத்தபடுகிறது. உயிரியலில் உடற்கூற்றியல் புரிதல்களுக்கும் செயற்கை பல்பொருத்துதலிலும் அறுவை பதித்தல்களிலும் பயனாகிறது. மற்றுமொரு நடைமுறைப் பயன்பாடாக ஆய்லர்-பெர்னூலி உத்தர சமன்பாடு உள்ளது. தகைவுகளையும் நலிவுகளையும் அவற்றிற்கிடையேயான தொடர்புகளையும் திண்மநிலை விசையியல் பல்திசையன்களைக் கொண்டு விவரிக்கிறது.
# கித்தா

**கித்தா** என்பது (மலாய்: *Getah*; ஆங்கிலம்: *Rubber*); என்பது ஒரு மலாய்ச் சொல் ஆகும். தமிழில் ரப்பர் என்று பொருள்படும். தென்னிந்தியாவில் இருந்து இந்தியர்கள் மலாயாவிற்கு சஞ்சிக்கூலிகளாய் கொண்டு வரப்பட்ட காலத்தில் இருந்து இந்தச் சொல் மலேசியாவில் ஒரு வழக்குச் சொல்லாக இருந்து வருகிறது. அப்போதைய காலத்தில் *ரப்பர்* எனும் ஆங்கிலச் சொல் ஒரு பயன்பாட்டுச் சொல்லாக இருக்கவில்லை.  
பொதுவாக, மலேசியாவில் உள்ள தமிழர்கள், அனைவரும் ரப்பர் என்பதை *கித்தா* என்றுதான் அழைக்கிறார்கள். ரப்பர் தோட்டத்தை *கித்தா தோட்டம்* என்றும்; ரப்பர் மரங்கள் உள்ள இடத்தை *கித்தா தோப்பு* என்றும் அழைக்கிறார்கள். கித்தா என்பது மலேசியத் தமிழர்கள் உருவாக்கிய வட்டாரச் சொற்களில் ஒன்றாகும்.  
ரப்பர் பாலைச் சேகரிக்கப் பயன்படுத்தப்படும் ஏனத்தை கித்தா மங்கு என்று அழைக்கிறார்கள். *மங்கு* என்பது *மங்கோக்* எனும் மலாய்ச் சொல்லில் இருந்து உருவானது. மங்கோக் என்றால் குவளை.
# கித்தா

## பின்னணி

கடல் கடந்து வந்த மக்கள் ஒரு புதிய சூழலில், தங்களுக்கு முன்பின் அறியாத தெரியாத ஒரு தொழிலை மேற்கொண்ட பொழுது, அந்தத் தொழிலை ஒட்டிய பல்வேறு பொருள்களுக்கு பெயர் வைப்பதற்காக, அவர்கள் புதிய சொற்களைத் தேடி அலையவில்லை. மாறாக, அப்போது புழக்கத்தில் இருந்த மலாய்ச் சொற்களை, அப்படியே பயன்படுத்திக் கொண்டனர். அந்த வகையில் கித்தா என்பதும் ஒரு சொல் ஆகும்.  
இதைத் தவிர, சூழ்நிலைக்கு ஏற்ற வகையில் சில தமிழ்ச் சொற்களையும் உருவாக்கியுள்ளனர். அந்தச் சொற்கள் இன்றும் நடைமுறையில் உள்ளன. மலேசியத் தமிழர்கள் உருவாக்கிய சில தமிழ்ச் சொற்கள்:  
- ஒட்டுப் பால்
- கோட்டுப் பால்
- கட்டிப்பால்
- குத்து உளி
- காது உளி
- ஏணிக் கோடு
- கழுத்துக் கோடு
- நெற்றிக் கோடு
- நிரை
- வேலைக்காடு
- பாசாக்காடு
- ஒட்டுக்கன்று
- தவரணை
- அந்தி வேலை
- பசியாறல்
- தொங்கல்
- தண்டல்
- பச்சைக்காடு
- கொலை வெட்டு
- கம்பிச் சடக்கு
# உருமாற்றவியல்

**உருமாற்றவியல் ** (*Rheology*) என்பது பொருட்களின் பாய்வோட்டத்தை குறித்த துறையாகும். இது குறிப்பாக பாய்மநிலையிலுள்ளவற்றைக் குறித்ததாயினும் *மென்மையான திண்மங்களிலும்* (அல்லது சில குறிப்பிட்ட நிலைகளில் அளிக்கப்படும் விசைக்கு எதிர்வினையாக மீள்பண்புக்கு மாற்றாக நெகிழ்வு தன்மையை வெளிப்படுத்தும் திண்மங்களில்) பயன்படுத்தப்படுகிறது.
சிக்கலான குறுங்கட்டமைப்பைக் கொண்டுள்ள சேறுகள், கசடுகள், மிதவைகள், பல்லுறுப்பிகள் மற்றும் கண்ணாடி இடைநிலைகள் (*e.g.,* சிலிகேட்கள்),போன்றவற்றில் பயன்படுத்தப்படுகிறது. பல உணவு மற்றும் உடல் நீர்மங்கள் (*e.g.,* குருதி) போன்றவற்றிற்கும் இத்துறை ஆய்வுகள் பலன் தருகின்றன.
# தமிழ் அனையெழுத்துக் குறியேற்றம்

தற்போது புழக்கத்தில் இருக்கும் ஒருங்குறியக் கூட்டமைப்பின் தமிழ் மொழி ஒருங்குறி குறியேற்றத்தினால், அதற்கு முன்பு இருந்த எழுத்துரு பிரச்சனைகள் தீர்ந்தன. ஆனால், தமிழ் மொழியின் மின் ஆளுமைக்கும், தமிழ்கணிமொழியியல் ஆய்வுக்கும், மென்பொருள் ஆளுமைக்கும் இது சிறந்ததாக இல்லை. இதனால், இதற்கு மாற்றாக பலவகையான ஆய்வுகளுக்குப் பின் தமிழ் அனையெழுத்துக் குறியேற்றம்(**T**amil **A**ll **C**haracter **E**ncoding scheme - TACE16) எனுமொரு புதிய குறியேற்றம் உருவாக்கப்பட்டது. இப்புதிய குறியேற்றம் பழைய குறியேற்றத்தின் அனைத்து சிக்கல்களையும் களைந்து உதவுகிறது. இதனால், தமிழ்க் கணிமைக்கு இக்குறியேற்றம் மிகவும் இன்றியமையாததாகும். இதனை ஏற்பதற்கு தமிழக அரசால் ஒரு சிறப்புக் குழு அமைக்கப்பட்டு, பின் பல்வேறு மறுவாய்வுகளுக்குப் பின் தமிழ் இணையப் பல்கலைக்கழகத்தால் தமிழக அரசிடம் இக்குறியேற்றம் பரிந்துரை செய்யப்பட்டது. கி.பி. 2010<sup>ஆம்</sup> ஆண்டு தமிழக அரசு இக்குறியேற்றத்தை ஏற்றுக்கொண்டது. பின்பு தமிழ் இணையப் பல்கலைக்கழகம், இதற்கான எழுத்துருக்களையும் விசைப்பலகையையும் உருவாக்கியது.
# தமிழ் அனையெழுத்துக் குறியேற்றம்

## அமைவிடம்

இதன்படி தமிழ் எழுத்துருக்கள் அனைத்தும், ஒருங்குறிய அனைத்தெழுத்து வரியுரு கட்டகத்தின் ( Universal Character Set) பல்மொழிஅடித்தளப் பகுதியில் (Basic Multilingual Plane) அமைந்துள்ளன.
# தமிழ் அனையெழுத்துக் குறியேற்றம்

## தோற்றம்

தமிழில் தற்போது அதிகப்புழக்கத்தில் இருக்கும் ஒருங்குறியத்தமிழ் (Unicode thamizh) 8-பிட்டு கட்டகத்தை அடிப்படையாகக் கொண்டது. அது தமிழை 1999 ஆம் ஆண்டிலிருந்து, 10ஆண்டுகளாக ஒருங்குறிய (utf8)தமிழ் குறியீட்டமைப்பில் உள்ள குறைபாடுகளை, பல்வேறு நிலைகளில், பல்வேறு ஆய்வுகள் வழியாக தெளிவுபடுத்தி, இப்புதிய தமிழ் அனைத்து எழுத்துத் தரப்பாடு (TACE16) சிறப்பானதாக உருவாக்கப்பட்டுள்ளது.
# தமிழ் அனையெழுத்துக் குறியேற்றம்

## தோற்றம்

### காலக்கோடுகள்

- தமிழ் இணையம் 2001 மாநாட்டில், உத்தமத்தின் பணிக்குழு(WG02) ஒருங்குறியத்தமிழ் அமைப்பு தொடர்பான சிக்கல்களையும், தமிழ் அனைத்து எழுத்துக்குறியீட்டை, ஒருங்குறியதமிழுடன் சேர்ப்பது பற்றியும் கலந்தாய்வுசெய்து, 8-பிட்டு பயன்பாட்டைக் குறைத்து, 16-பிட்டு ஒருங்குறியத்தமிழ் எழுத்துருத் தரப்பாட்டினை உலகளவில் பயன்படுத்த வேண்டுமென முடிவு செய்தது.
- 2007 ஆம் ஆண்டு மே மாதம் கலிபோர்னியாவில் நடைபெற்ற ஒருங்குறியக் குழுமத்தின் தொழில்நுட்பக் குழுக் கூட்டத்தில், இந்த (TACE16) எழுத்துருக்களை, ஒருங்குறியத்தளத்தில் இடுவதற்கான வாய்ப்புகளைப் பற்றி கலந்தாய்வு செய்யப்பட்டது.
- ஒருங்குறியத்தமிழை,16-பிட்டு தமிழ்க்குறியீட்டுத் தரமாக தமிழக அரசு ஏற்பது தொடர்பாக சிறப்புக்குழு அமைக்கப்பட்டது.
# தமிழ் அனையெழுத்துக் குறியேற்றம்

## தோற்றம்

### ஆய்வுகள்

ஒருங்குறிய குழுமத்தின் முடிவிற்கு சான்றுகள் தர, பின்வரும் தரங்கள் சோதிக்கப்பட்டன.
1. உயிர் எழுத்துக்களையும், மெய்யெழுத்துக்களையும் மட்டும் கொண்ட தமிழ் எழுத்துரு தரம்(TAB, TAM)
1. தற்போதுள்ள ஒருங்குறியதமிழ் தரம் (Unicode Tamil)
1. அனைத்து எழுத்துகளையும் கொண்ட தமிழ் எழுத்துரு தரம் (TACE-16)
சோதனைகளின் முடிவு, தமிழ் ஒருங்குறிய அனைத்து எழுத்துரு தரப்பாடு(TACE-16) தான் சிறந்தது என உறுதி செய்தது. இம்முடிவுவை தில்லியில் நடுவண் அரசின் தகவல் தொழில்நுட்பத்துறை ஏற்பாடு செய்திருந்த அனைத்து மொழி அறிஞர்கள் கூட்டத்திலும், பிற வெளிநாட்டு அறிஞர்களும் கலந்தாய்வு செய்து ஏற்றனர்.
# தமிழ் அனையெழுத்துக் குறியேற்றம்

## தேவை

கணினியிலும், இணையத்தமிழிலும் தமிழ் எழுத்துருக்களை உருவமைத்து ஆவணங்களை வடிவமைத்தல், இணையத்தளங்களை அமைத்தல், மின்னஞ்சல் அனுப்புதல் *போன்றவை மட்டுமே **தமிழ்க் கணிமை** அன்று*. தமிழ் மொழிச் செயலாக்கம் (Natural Language Processing), நூல்களைப் பதிப்பித்தல், தமிழ்க்கணினி செயலியக்க மென்பொருள்கள் உருவாக்கல், தமிழ்க்கணினி மொழிகள் வடிவமைத்தல், சட்டச்சிக்கல் இல்லா மின்ஆவணங்களை உருவாக்கல் போன்ற பலவற்றிற்கு இப்புதிய 16-பிட்டு குறியீட்டுத் தரத்தை ஏற்பதே சிறப்பாகும்.
# தமிழ் அனையெழுத்துக் குறியேற்றம்

## தேவை

### வேறுபாடுகளும், சிறப்புகளும்

| 85% தமிழ் எழுத்துக்களுக்கு இடமில்லை. | 100% தமிழ் எழுத்துக்களுக்கும் இடமுண்டு |
| --- | --- |
| பிற எழுத்துக்களைப் பெற, தனியொரு இடைமென்பொருள் தேவை | அத்தகைய இடைமென்பொருள் தேவையில்லை என்பதால், கணினியின் செயற்திறன் ஓங்கும். |
| கட்டளைகள், இரண்டாம்தர நிலை செயற்பாட்டில் (Level - 2 Implementation) தான் செயற்படும். | கட்டளைகள், முதல்தர நிலைச் செயற்பாட்டிலேயே (Level - 1 Implementation) செயற்படும். |
| தரவுத்தேக்கமும், செயற்பாட்டு நேரமும் 40%அதிகம். | தரவுத்தேக்கமும், செயற்பாட்டு நேரமும் வெகுக்குறைவு. |
| ISCII-1988 தரத்தை அடிப்படையாகக் கொண்டது. அதில் தமிழ் எழுத்துக்கள் இயற்கையான அகரவரிசையில் இல்லை. எனவே, அகரவரிசைப்படுத்த ஒத்திணைப்பு மென்பொருள்(collection Algorithm) தனியாகத்தேவை. | அகரவரிசையில் அமைந்துள்ளமையால், ஒத்திணைப்பு மென்மியம் தேவையில்லை. |
| ஒரு உயிர்மெய் எழுத்தை உருவாக்க, 2,3புள்ளிகள் தேவை. அதனால் பாதுகாப்புச் சிக்கல்களும்(security vulnerabilities), பொருள் மயக்கச்சேர்க்கையையும்(ambiguous combination) உண்டாகின்றன. இவற்றைச் சரிசெய்ய இயல்பாக்க மென்மியம் தேவை. | அத்தகையப் பாதுகாப்புச் சிக்கல்களும், பொருள்மயக்கச்சேர்க்கையையும் உண்டாவது இல்லை. அதனால் இயல்பாக்க மென்மியம் தேவையில்லை. |
| எழுத்துக்கள் பிரியாமல் இருக்கவும் அல்லது பிரிந்து இருக்கவும் கணினிக்கு கூடுதல் பணிச்சுமை ஏற்படுகிறது.(zero - width joiner/ zero - width non-joiner) | அத்தகையப் பணிச்சுமை ஏற்படுவதில்லை. |
| தவறான எழுத்துக்கள் உருவாக்கப்படாமல் இருக்க, விலக்கெழுத்து அட்டவணை தேவை. | விலக்கெழுத்து அட்டவணை தேவையில்லை. |
| தகவற்பரிமாற்றத்திற்கு மட்டுமே உதவும். | தகவற்பரிமாற்றத்திற்கும், இன்னும்பிற மேம்பட்ட தமிழ்கணிமை ஆய்வுக்கும் , வளர்ச்சிக்கும் இன்றியமையாதது ஆகும். |
| ஒருங்குறியச்சேர்த்திய விதிகளின் படி, எழுத்துக்கள்(characters)மட்டுமே குறியிடப்படல் வேண்டும். வரிவரைவுகள் (glyphs) குறியிடப்படக்கூடாது. எனவே, தற்போதுள்ள இந்த ஒருங்குறியத்தமிழ் ஒருங்குறியக்கூட்டமைப்பின் கோட்பாடுகளுக்கு முரணானது. | வரிவுரைவுகளோ அல்லது துணைக்குறியீடுகளோ உருவாவது இல்லை. அனைத்து எழுத்துக்களுக்கும் தனியிடம் கொடுக்கப்பட்டுள்ளது. |
| கோப்பைகளை சேமிப்பதில் அதிக இடம் தேவைப்படும் | கோப்பைகளை ஒருங்குறி தமிழ் குறியேற்றத்தை விட குறைந்த இடத்தைக் கொண்டு சேமிக்க முடியும். |
| அதிக இணைய தகவல் பரிமாற்ற தேவை | ஒருங்குறி தமிழ் குறியேற்றத்தை விட குறைந்த இணைய தகவல் பரிமாற்றமே தேவை. |
| இந்த ஒருங்குறியத்தமிழ், பல இயக்கமென்மியங்களில் சரிவர செயற்படுவதில்லை. | இயக்கமென்மியங்களில் (system softwares) சரிவர செயற்படும். |
# தமிழ் அனையெழுத்துக் குறியேற்றம்

## தேவை

### தமிழ்க் கணிமை சிறப்புகள்

உயிரெழுத்து மற்றும் மெய்யெழுத்திலிருந்து உயிர்மெய்யெழுத்து எளிதாகப் பெறமுடியும். உயிரெழுத்து மற்றும் மெய்யெழுத்து ஆகிய குறியேற்றங்களைக் கூட்டி, அதிலிருந்து E200 எனும் எண்ணைக் கழித்தால் உயிர்மெய்யெழுத்தின் குறியேற்றம் கிடைத்துவிடும்.  
வழிமுறை 1:
க் + இ = கி
E210(க்) + E203(இ) = 1C413
1C413 - E200 = E213(கி)
வழிமுறை 2:
க்(E210) + இ(E203) = கி(E213)
E210(க்) | ( E203(இ) & 000F ) = E213(கி)  
கணிமையில் முதல் வழியைவிட இரண்டாம் வழி மிகவும் வேகமானது.  
உயிர்மெய்யெழுத்திலிருந்து அதன் உயிரெழுத்து மற்றும் மெய்யெழுத்தை குறைந்த கணினி செயல்திறன் மற்றும் குறைந்த கணினி முதன்மை சேமிப்பகம்(RAM) மூலம் எளிதாகப் பெறமுடியும்.
E213(கி) & F20F = E203(இ)
E213(கி) & FFF0 = E210(க்)
# தமிழ் அனையெழுத்துக் குறியேற்றம்

## வெளியிணைப்புகள்

- இது குறித்த தமிழ் அறிக்கை
- இது குறித்த ஆங்கில அறிக்கை
- தமிழக இணையக் கல்விக்கழக இணையத்தள பதிவிறக்கப்பக்கம் <small>(தமிழக அரசாணை, எழுத்துருக்கள்)</small>
# சிறீ இராஜாதி இராஜசிங்கன்

**சிறீ இராஜாதி இராஜசிங்கன்** (*Sri Rajadhi Rajasinha*, , ஆட்சியில் 1782–1798) என்பவன் கண்டி நாயக்கர் வம்சத்தைச் சேர்ந்த மன்னன் ஆவான். இவன் 1782 ஆம் ஆண்டில் இவனது உடன்பிறப்பான கீர்த்தி சிறீ இராஜசிங்கனின் இறப்புக்குப் பின்னர் கண்டி இராச்சியத்தின் மன்னன் ஆனான். பிரித்தானியர் இலங்கையின் கரையோரப் பிரதேசங்களை கைப்பற்றியது இவனது காலத்திலேயாகும். 1798 ம் ஆண்டு ராஜாதி ராஜசிங்கன் மரணமானான். இவன் மரணமடைந்த போது நேரடியாக அரசுரிமைக்கு ஒருவரும் இருக்கவில்லை. இவனது கால இறுதியில் பிரதானிகளின் அதிகாரம் மன்னனை விட மேலோங்கி இருந்தது.
# புள்ளி மூக்கு வாத்து

**புள்ளி மூக்கு வாத்து** (*spot-billed duck*) அல்லது **புள்ளி மூக்கன்**, நீரின் மேற்பரப்பில் உணவருந்தும் சில வாத்து வகைகளுள் ஒன்றாகும். அலகின் (அலகின்) நுனியில் ஒரு மஞ்சள் நிறப்புள்ளி உள்ளது இவைகளின் தனிச்சிறப்பு.
# புள்ளி மூக்கு வாத்து

## உருவமைப்பு

### உடலளவுகள்

புள்ளி மூக்கு வாத்து மல்லார்ட் (Mallard) எனப்படும் பச்சை கழுத்து வாத்தின் அளவே உள்ளன. இவை மனிதரிடம் இருக்கும் வாத்துகளின் அளவையும் ஒத்துள்ளன. இவ்வினம் 55-63 செ.மீ. நீளமும், 83-95 செ.மீ. அகல இறக்கையும், 790-1,500 கிராம் எடையும் கொண்டிருக்கின்றன.
# புள்ளி மூக்கு வாத்து

## உருவமைப்பு

### நிறங்களின் கலவை

இவை பொதுவாக பழுப்பு நிறமுடைய வாத்துக்கள். இவற்றின் தலையும் முகமும் சற்றே வெளுத்திருக்க, இதன் அலகு கருத்தும் நுனியில் பிரகாசமான மஞ்சள் நிறமும் கொண்டுள்ளது. சிறகுகள் வெள்ளை நிறமும், கருத்த பறக்கும் இறகுகளும் இருக்க, மேலிருந்து பார்க்கையில் வெள்ளை நிறம் சூழப்பட்ட பச்சை வண்ண இறகுகள் உள்ளன. ஆண் பறவைகள் அலகும் முகமும் இணையும் இடத்தில் ஒரு பெரிய சிவப்பு நிற அடையாளம் உள்ளது. பெண்களும் ஆணைப்போல் இருப்பினும் சற்றே பளிச்சிடும் தன்மை குறைந்து இருக்கின்றன. இளம் பறவைகளும் குஞ்சுகளும் உடல்முழுதும் இளஞ்சிவப்பு நிறம் கொண்டுள்ளன. கிழக்கு புள்ளி-மூக்கு வாத்து சிறிது கருமையான வண்ணமும் இளஞ்சிவப்பு நிறமும் கொண்டிருக்க பசிஃபிக் கருப்பு வாத்து போன்றும் இருக்கும். இவை அலகில் சிவப்பு புள்ளி இருக்காது, மற்றும் பச்சைக்கு பதில் நீல வண்ண மேல் இறகுகள் கொண்டிருக்கின்றன.
# புள்ளி மூக்கு வாத்து

## உருவமைப்பு

### ஒலி

ஆண், பெண் இருபாலரும் ஒரே வகையான ஒலியை எழுப்புகின்றன.
# புள்ளி மூக்கு வாத்து

## குணாதிசியங்கள்

பொதுவாக திறந்த வெளி நன்னீர் ஏரிகள் மற்றும் சதுப்பு நிலங்களில் நீருக்கு அடியில் சென்று உணவு தேடாது. நீரின் மேற்புறத்திலேயே இருக்கும் பாசி, சின்னச் சின்னத் தாவரங்கள் போன்றவையே இவற்றின் உணவு. வட இந்தியாவில் சூலை முதல் செப்டம்பர் வரையிலும், தென் இந்தியாவில் நவம்பர் முதல் திசம்பர் வரையிலும் இந்தப் பறவைகள் இனப்பெருக்கம் செய்யும். இந்தியா முழுக்க நீர்நிலைகளில், எல்லாப் பருவ காலத்திலும் காணப்படும் பறவையான இது, வலசை செல்லும் பறவை கிடையாது. எப்போதும் ஆண், பெண் பறவைகள் இணையாக இணைந்துதான் இரை தேடும். காலை, மாலை வேளையில்தான் இவை இரைதேடும். மதிய நேரத்தில், கண்ணை மூடி, தண்ணீரிலேயே தூங்கும் வழக்கம் கொண்டது.
# புள்ளி மூக்கு வாத்து

## துணை இனங்கள்

1. *அ. போ. போசிலோரைங்கா*, பார்சுடர், 1781, இந்திய புள்ளி மூக்கு வாத்து
1. ''அ. (போ.) சோனோரைங்கா', சுவின்கோ, 1866, கிழக்கு புள்ளி மூக்கு வாத்து
1. *அ. போ. கேரிங்டனி*, ஓடேசு, 1907, பர்மா புள்ளி மூக்கு வாத்து
# புள்ளி மூக்கு வாத்து

## பரம்பல்

மித வெப்ப மற்றும் கிழக்கு ஆசியாவில் பரவலாகக்காணப்படும் இவ்வாத்துக்களின் துணை இனங்களுக்கேற்ப காணப்படுகின்றன. இவை தெற்கு பகுதிகளில் இந்தியா மற்றும் பாகிஸ்தானிலும் ஜப்பானில் தெற்கு வரையிலும் வாழ்கின்றன. எனினும் இதன் வடக்கு பிராந்தீய துணை இனமான கிழக்கு புள்ளி-மூக்கு வாத்து வலசை வரக்கூடியதாகையால் இவை குளிர்காலத்தை தென்கிழக்கு ஆசியாவில் கழிக்கின்றன. இவை இனவிருத்தி காலங்கள் தவிர ஏனைய நேரங்களில் சிறு கூட்டங்களாக வாழ விழைகின்றன. புவியின் தட்பவெப்ப மாற்றத்தின் காரணமாக (உலக வெப்பமாதலால்) வடக்கில் வாழும் கூட்டங்கள் 500 கி.மீ. வடக்கே தன் எல்லைகளை அதிகரித்துள்ளன.
# புள்ளி மூக்கு வாத்து

## உணவு

நீரின் மேற்பரப்பில் உள்ள பாசிகள் மற்றும் பயிர் வகைகளை உண்ணும் இவை, சிறிது தலையை மூழ்கியும் சாப்பிடும். பெரும்பாலும் இவை குளுமையான காலை மற்றும் மாலை வேளைகளில் உணவுண்டு, பின் தகிக்கும் பகலில்
# புள்ளி மூக்கு வாத்து

## இனவிருத்தி

### கூடு

கூடு பொதுவாக நீரின் அருகாமையில் உள்ள புல்தரையில் அமைக்கின்றன.
# புள்ளி மூக்கு வாத்து

## இனவிருத்தி

### முட்டை

ஒவ்வொரு பெண் பறவையும் 8-14 முட்டைகள் வரை இடும்.
# புள்ளி மூக்கு வாத்து

## வேட்டையாடிகள்

பருந்துகளும் கழுகுகளும் சில வகை பாலூட்டிகளும் சிறு குஞ்சுகளை வேட்டையாடினாலும், இவை சற்று வளர்ந்த பின்னர் இவைகட்கு எதிரிகள் அவ்வளவாக இல்லை எனலாம்.
# மரபார்ந்த இயக்க மின்னியல்

**மரபார்ந்த மின்காந்தவியல்** (*Classical electromagnetism*) அல்லது **மரபார்ந்த இயக்க மின்னியல்**) (*classical electrodynamics*) மின்மங்களுக்கும் மின்னோட்டங்களுக்கும் இடையேயான மின்காந்த விசைகளின் தாக்கங்களைக் குறித்து ஆய்கின்ற இயற்பியல் பிரிவாகும். நீளங்களும் புல வலிமைகளும் பெரியதாக குவாண்டம் விசையியல் தாக்கங்களை புறக்கணிக்குமளவில் இருக்கும்போது இது மின்காந்த நிகழ்வுகளைக் குறித்த சிறப்பான விளக்கங்களை வழங்குகிறது. (இல்லாதுபோனால் பார்க்க:குவாண்டம் இயக்க மின்னியல்)  
மரபார்ந்த இயக்க மின்னியலின் அடிப்படை இயற்பியல் கூறுகளை பெயின்மான், லெய்டன் மற்றும் சான்ட்சு, பனோவ்ஸ்கியும் பிலிப்சும், மற்றும் ஜாக்சன் வழங்கியுள்ளனர்.  
மின்காந்தவியல் கருதுகோளை 19வது நூற்றாண்டில், மிக முக்கியமாக ஜேம்ஸ் கிளார்க் மக்ஸ்வெல்லால் மேம்படுத்தப்பட்டது. இது குறித்த விவரமான வரலாற்று பதிவிற்கு பவுலி, விட்டேகர், மற்றும் பெய்சு நூல்களை படிக்கலாம்.
# ஒப்பந்தக் கூலி முறை

1815-இல் இலங்கையின் மலையகப் பகுதியின் தலைநகராக விளங்கிய கண்டியை ஆங்கிலேயர்கள் கைப்பற்றிய பிறகு, அந்த மலைப் பகுதியில் காபியும் கொக்கோவும் பயிரிடப்பட்டன. அந்தத் தோட்டங்களில் வேலை செய்ய தென்னிந்தியர்கள் அழைத்து வரப்பட்டனர். அவர்களை வேலையில் சேர்வதற்கு முன்னர் ஓர் ஒப்பந்தம் செய்து கொள்ள வேண்டும். அந்த ஒப்பந்தத்திற்குப் பெயர்தான் **ஒப்பந்தக் கூலி முறை**.  
ஆங்கிலேய முதலாளிகளின் தேவைகளை நிறைவேற்றும் வகையில் ஒப்பந்தக் கூலி முறை எனும் அந்தப் புதிய முறை உருவாக்கப்பட்டது. இந்த முறை கங்காணி முறை என்று மலாயாவில் அழைக்கப்பட்டது. மலாயாவிற்குப் பின்னர்தான் இலங்கையில் அந்தக் கங்காணி முறை அமலுக்கு வந்தது. ஆனால், இலங்கையில் ஒப்பந்தக் கூலி முறை என்று அழைக்கப்பட்டது.  
தென்னிந்தியாவில் இருந்து வரும் கிராமப்புற ஏழைக் குடியானவர்கள், இலங்கைத் தோட்ட முதலாளியிடம் ஒரு குறிப்பிட்ட கால அளவு அவருடைய தோட்டங்களில் பணிபுரிவதாகச் சொல்லி ஓர் ஒப்பந்தப் பத்திரத்தில் கையெழுத்து அல்லது கைநாட்டுப் போட வேண்டும். ஒப்பந்தக் காலம் முடியும் முன்னர் அவர்கள் எந்தக் காரணத்தைக் கொண்டும் மலைத் தோட்டங்களை விட்டு வெளியேறக் கூடாது. மீறினால் முதலாளி விதிக்கும் தண்டனையை அனுபவிக்க வேண்டும்.
# கூலிச் சம்பளம்

**கூலிச் சம்பளம்** என்பது 19ஆம் 20ஆம் நூற்றாண்டுகளில், தென்னிந்தியாவில் இருந்து மலாயாவுக்கு கூலி வேலைகள் செய்ய கொண்டு வரப்பட்ட தென்னிந்தியர்களுக்கும்; இலங்கையின் மலைத் தோட்டங்களில் வேலைகள் செய்ய கொண்டு வரப்பட்ட தமிழர்களுக்கும் வழங்கப்பட்ட ஊதியத்தைக் குறிக்கும் சொல் ஆகும்.  
**கூலி** என்பது தென்னிந்தியர்களை நோக்கிப் பயன்படுத்தப்பட்ட ஓர் இழிவான சொல் ஆகும். அந்தச் சொல்லையே பயன்படுத்தி அவர்களுக்கு ஊதியமும் வழங்கப்பட்டது. மலாயாவிலும் இலங்கையிலும் தொழிற்சங்கங்கள் உருவாகும் வரையில் கூலிச் சம்பளம் என்றே குறிப்பிடப்பட்டது.
# நோவார்ட்டீசு

நோவார்ட்டீசு *கிளோசபைன்* (கிளோசாரில்), *டைக்ளோஃபீனாக்* (வோல்டரென்), *கார்பமசெபைன்* (டெக்ரெடோல்), *வல்சார்ட்டன்* (டியோவான்) மற்றும் *இமாடினிப் மெசைலேட்* (கிளீவெக்/க்ளிவெக்) போன்ற மருந்துகளைத் தயாரிக்கிறது. கூடுதலாக *சைக்ளோசுபோரின்* (நியோரல்/சான்டிமுன்), *லெட்ரோசோல்* (ஃபெமரா), *மிதைல்பெனிடேட்* (ரிடாலின்), *டெர்பினபைன்* (லாமிசில்), மற்றும் பிற மருந்துகளையும் தயாரிக்கிறது.  
பெரியளவில் வர்க்க மருந்துகளை (generic drug) தயாரித்து வந்த **சாண்டோசு** என்ற நிறுவனத்தை சிபா-கெய்கி கையகப்படுத்தி ஒருங்கிணைத்து **நோவார்ட்டீசு** எனப் பெயரிட்டது. இந்தநிறுவனம் மழலையர் மற்றும் குழந்தைகள் உணவு பொருட்கள் தயாரித்து வந்த கெர்பர் நிறுவனத்திற்கு உரிமையானதாக இருந்தது. செப்டம்பர் 1, 2007இல் இதனை நெஸ்லே நிறுவனம் வாங்கியது.நோவார்ட்டீசு *ஐரோப்பிய மருந்து தயாரிப்பு தொழில் மற்றும் சங்கங்களின் கூட்டமைப்பிலும்* (EFPIA)பன்னாட்டு மருந்து தயாரிப்பாளர்கள் மற்றும் சங்கங்களின் கூட்டமைப்பிலும் (IFPMA)முழுமையான அங்கத்துவம் பெற்றுள்ளது.
# நோவார்ட்டீசு

## வரலாறு

நகரில் அமைந்துள்ள நோவார்ட்டீசு நிறுவனத்தின் தலைமையகம்.]]
நோவார்ட்டீசு இரு பழமையான நீண்ட வரலாறுடைய சுவிட்சர்லாந்து நிறுவனங்களான **சிபா-கெய்கி** மற்றும் **சாண்டோசு இலாபரேட்டரீசு** இரண்டையும் ஒன்றிணைத்து 1996இல் உருவாக்கப்பட்டதாகும். 1970இல் **ஜே. ஆர். கெய்கி லிமிட்** (பேசலில் 1758இல் நிறுவப்பட்டது) நிறுவனமும் **சிபா** (பேசலில் 1859இல் நிறுவப்பட்டது) நிறுவனமும் இணைந்து சிபா-கெய்கி உருவானது. இணைந்த நிறுவனங்களின் வரலாற்றை வைத்து பார்க்கும்போது புதியநிறுவனம் 250 ஆண்டுக்கால வரலாற்றுக்கு உரிமை கொண்டாடுகிறது.
# நோவார்ட்டீசு

## இந்தியப் காப்புரிமை சட்டங்களுடன் முரண்பாடு

காப்புரிமை பெற்ற மருந்துகளை அடிப்படையாகக் கொண்டு நாட்டில் வர்க்க மருந்துகளைத் தயாரிக்க தடை கோரி 2006இல் நோவார்ட்டீசு இந்தியாவிற்கு எதிராக நீதிமன்ற வழக்கு தொடுத்தது. ஏற்கெனவே உள்ள ஒரு மருந்தின் மூலக்கூற்றை சற்றே மாற்றிய புதிய மருந்துகளுக்கான காப்புரிமையை இந்தியா அங்கீகரிக்க மறுத்ததை ஒட்டி இவ்வழக்கு போடப்பட்டது. ஆக்சுபோம் "இவ்வழக்கை நோவார்ட்டீசு வென்றால் உலகின் பல்லாயிரக்கணக்கான வறுமையில் வாடும் மக்கள் தாங்கள் வாங்கக்கூடிய விலையிலுள்ள மருந்துகளை இழப்பர்" எனக் கூறியது. அக்சுபோமும் ஃபெயர்பென்சன்சு அமைப்புகளும் இணைந்து நோவார்ட்டிசின் இந்தமுறையீட்டை இரத்து செய்ய தங்கள் பங்கு வாக்குரிமையைப் பயன்படுத்துமாறு நிறுவன பங்குதாரர்களுக்கு கோரிக்கை விடுத்தன. ஆகத்து 5, 2007இல் சென்னை உயர் நீதிமன்றம் நோவார்ட்டீசுக்கு எதிராக தீர்ப்பு வழங்கி "நோவார்ட்டீசின் சட்ட முறையீடு - அதனுடைய காப்புரிமை மருந்துகளுக்குள்ளேயே போட்டியை மட்டுப்படுத்துவதாகும் - புற்றுநோய், எச்.ஐ.வி மற்றும் எய்ட்சு, நீரிழிவு நோய் மற்றும் பிற நோய்களால் வருந்தி அவற்றுக்கு பணம் செலுத்த முடியாத ஏழை மக்களுக்கான அச்சுறுத்தல்" எனக் கூறியது. உயர் நீதிமன்றம் மேலும் உலக வணிக அமைப்பு காப்புரிமை வழிகாட்டுதல்களுக்கு இணங்கி உள்ளதா என தீர்ப்பு வழங்க தனக்கு ஆட்சிப்பரப்பு இல்லை எனவும் அறிவித்தது.  
இந்த வழக்கு நடந்துகொண்டிருந்த காலகட்டத்தில் ஐந்து இலட்சத்திற்கும் மேலான மக்கள் இந்த வழக்கை கைவிடும்படி நோவார்ட்டீசின் முதன்மை செயல் அதிகாரிக்கு கடிதம் எழுதினர். இருப்பினும் இத்தீர்ப்பை எதிர்த்தும் தலையிடலை வேண்டியும் நோவார்ட்டீசு உச்ச நீதிமன்றத்தை அணுகியது.ஏப்ரல்1, 2013 அன்று உச்ச நீதிமன்றமும் உயர் நீதிமன்றத்தின் தீர்ப்பை ஏற்றுக் கொண்டது.. உச்ச நீதிமன்றம் புதிய மருந்து "புதுமைக்கான அல்லது கண்டுபிடிப்பிற்கான சோதனையில் தேறவில்லை" எனக் கூறியது. இதற்கு எதிர்வினையாக, இந்தியாவில் மருந்து ஆராய்ச்சியில் தான் முதலீடு செய்யப்போவதில்லை என நோவார்ட்டீசு அறிவித்துள்ளது.
# அம்மா உணவகம்

அமைந்துள்ள ஒரு அம்மா உணவகத்தின் வெளி புறத்தோற்றம்]].  
**அம்மா உணவகம்** என்பது தமிழ்நாட்டின் தலைநகரான சென்னை,சென்னை மாநகராட்சி மற்றும் தமிழகத்தின் அனைத்து மாநகராட்சிகள் மூலமாக இயங்கும் மலிவு விலை உணவகத்திற்கு இடப்பட்டுள்ள பெயராகும். இது சென்னையின் அனைத்து பகுதிகளிலும் வாழும் ஏழை எளிய மக்கள், அன்றாட கூலி வேலை செய்பவர்கள், ஓட்டுநர்கள், பாரம் தூக்குபவர்கள் என குறைந்த ஊதியத்தில் பணிபுரிபவர்கள் பயன்பெறும் வகையில் திறக்கப்பட்டுள்ளது.
# அம்மா உணவகம்

## மலிவு விலை உணவகங்கள்

சென்னை மாநகராட்சியின் திட்டமான **மலிவு விலை உணவகம்** திட்டம் 2013 மார்ச் 19ஆம் நாள் சென்னை-சாந்தோமில் முதல்வர் ஜெயலலிதாவால் தொடங்கப்பெற்றது. அதே நாளில் 15 இடங்களில் மலிவு விலை உணவங்கள் செயல்பாட்டிற்கு வந்தன. அரசு பொது மருத்துவமனை வளாகங்களில் அம்மா உணவகம் திறக்கப்பட வேண்டும் என்ற பொது மக்களின் கோரிக்கையினை நிறைவேற்றிடும் வகையில் முதற்கட்டமாக 20.11.2013 அன்று சென்னை அரசு பொது மருத்துவமனை வளாகத்திலும், இரண்டாம் கட்டமாக 21.2.2014 அன்று அரசு ஸ்டான்லி மருத்துவமனை மற்றும் எழும்பூர் குழந்தைகள் நல மருத்துவமனை வளாகங்களிலும் அம்மா உணவகங்களை ஜெயலலிதா திறந்து வைத்தார்.இந்த உணவகங்களில் இட்லி ஒரு ரூபாய்க்கும், சாம்பார் சாதம் 5 ரூபாய்க்கும், தயிர் சாதம் 3 ரூபாய்க்கு விற்கப்படுகின்றன.
# அம்மா உணவகம்

## பெயர் மாற்றம்

**மலிவு விலை சிற்றுண்டி உணவகம்** என்ற பெயரை **'அம்மா உணவகம்**' என்று மாற்றுவதற்கு சென்னை மாநகராட்சியில் தீர்மானம் 2013 மார்ச் 23ம் தேதியில் நிறைவேற்றப்பட்டது. அப்போது மலிவு விலை உணவகங்களின் எண்ணிக்கை எழுபத்தி மூன்றாக (73) இருந்தன.
# அம்மா உணவகம்

## முன்னோடியாகத் திகழ்ந்த திட்டம்

**அம்மா உணவகம்** என்ற திட்டம் இந்தியாவிலேயே முதன்முதலில் தமிழகத்தில் தான் முதலமைச்சர் புரட்சி தலைவி ஜெ. ஜெயலலிதா அவர்களால் துவங்கப்பட்டது. இந்த திட்டம் தேர்தல் அறிக்கையில் கூட இடம்பெறவில்லை. சொல்லாத திட்டத்தையும் ஏழை எளிய மக்கள் பசியை போக்கும் வகையில் இந்த திட்டம் **புரட்சி தலைவி அம்மா** அவர்களால் துவங்கப்பட்டது. பின் இந்தியாவிற்கே முன்னோடி திட்டமாகவும் திகழ்ந்தது. இந்த திட்டம் தற்போது ஆந்திரப்பிரதேசம், ராஜஸ்தான், மேற்கு வங்காளம், உத்திரப்பிரதேசம், கர்நாடகா ஆகிய மாநிலங்களில் பின்பற்றப்பட்டு வருகிறது. இந்த மாநிலங்களுக்கு தமிழ்நாடு முன்னோடியாக திகழ்வது மறைந்த முதலமைச்சர் ஜெ. ஜெயலலிதா அவர்களையே சாரும்.
# அம்மா உணவகம்

## திட்ட விரிவாக்கம்

சென்னை மாநகராட்சியின் சார்பில் நூற்றி இருபத்தி ஏழு (127) *அம்மா உணவகங்களை* ஜெயலலிதா திறந்துவைத்தார். இந்த நிகழ்ச்சி காணொளிக் காட்சி முறையில் நடந்தது. இதன் மூலம் அம்மா உணவங்களின் எண்ணிக்கை இருநூறாக (200) மாறியது. சென்னை மாநகராட்சியை தொடர்ந்து மற்ற மாநகராட்சிகளுக்கும் இத்திட்டம் விரிவுபடுத்தப்படுமென சட்டசபையில் ஜெயலலிதா அறிவித்தார். தமிழகத்தில் அமைந்துள்ளதுபோல் ராஜஸ்தான் மாநிலத்திலும் மலிவு விலையில் உணவகங்கள் திறக்க முடிவு செய்யப்பட்டது. தமிழகத்தில் ‘அம்மா உணவகம்’ போன்று, ஆந்திர மாநிலத்தின் 2015-16 ஆண்டிற்கான பட்ஜெட்டில் “அண்ணா அம்ருத ஹஸ்தம்” எனும் திட்டத்துக்காக ரூ. 104 கோடி ஒதுக்கப்பட்டது.
# டத்தின்

**டத்தின்** என்பது மலேசியாவில் டத்தோ விருதைப் பெற்ற ஒருவரின் மனைவியை அழைக்கும் நன்மதிப்பு அடைமொழியாகும். கணவர் டத்தோ என்னும் விருதைப் பெற்றிருந்தால் மனைவிக்கு டத்தின் எனும் நன்மதிப்பு அடைமொழி வழங்கப்படுகிறது. அதே டத்தோ விருதை ஒரு பெண் தன் சேவைகளுக்காகப் பெற்று இருந்தால் அவரை டத்தோ அல்லது **டத்தின் பாதுக்கா** (*Datin Paduka*) என்று அழைக்க வேண்டும்.
# புள்ளிநிலை இயற்பியல்

புள்ளிநிலை இயற்பியல் எளிதாக விளக்குகிறது.]]
**புள்ளிநிலை இயற்பியல்** (*Statistical physics*)இயற்பியல் சிக்கல்களை தீர்ப்பதற்கு நிகழ்தகவுக் கோட்பாடு மற்றும் புள்ளியியல் முறைகளை பயன்படுத்தும் இயற்பியல் பிரிவாகும். குறிப்பாக பெரும் தொகைகளையும் தோராயங்களையும் கணிதக் கருவிகளைக் கொண்டு தீர்மானிக்கும் துறையாகும். இது பல்வேறுபட்ட துறைகளையும் உள்ளபடியே புள்ளியியல் வாய்ப்பு முறைமைகளில் விவரிக்கிறது. இது இயற்பியல், உயிரியல், வேதியியல், நரம்பியல், மற்றும் சமூகவியல் போன்ற சில சமூக அறிவியல் துறைகளிலும் பயன்படுத்தப்படுகிறது. இதன் நோக்கம் அணுக்கருனி இயக்கத்தை வரையறுக்கும் இயற்பியல் விதிகளின் மூலம் பொருட்களின் பண்புகளை திரளாக விளக்குவதாகும்.
# பெர்னாமா

**பெர்னாமா** (; ) என்பது மலேசிய அரசாங்கத்தின் செய்தி நிறுவனம். மலேசிய தொடர்பு மற்றும் இலக்கவியல் அமைச்சின் கீழ் ஒரு தன்னாட்சி நிறுவனமாக இயங்கி வருகிறது. 1967-ஆம் ஆண்டில் ஒரு நாடாளுமன்றச் சட்டத்தின் கீழ் உருவாக்கப்பட்டது. அதன் பணிகள் 1968 மே 26இல் தொடங்கின.  
*பெரித்தா நேசனல் மலேசியா* எனும் மலாய்ச் சொற்களின் சுருக்கம்தான் பெர்னாமா (**BERNAMA**). இந்தச் செய்தி நிறுவனத்தை மலேசிய அரசாங்கம் நடத்தி வருவதால் அதன் செய்திகளும், தொலைக்காட்சி நிகழ்ச்சிகளும் வலது சாரித் தன்மை உடையதாகவும்; அரசு சார்பு கொண்டதாகவும் உள்ளன பரவலாக அறியப்படுகிறது. உலகம் முழுமையும் இந்த நிறுவனத்திற்கு 300-க்கும் மேற்பட்ட செய்தியாளர்களும் நிருபர்களும் உள்ளனர்.
# பெர்னாமா

## பின்னணி

கோலாலம்பூர், ஜாலான் துன் ரசாக் சாலையில், மலேசிய தேசிய நூலகத்திற்கு அருகாமையில் அமைந்து இருக்கும் பெர்னாமா மாளிகையில் இருந்து இந்த நிறுவனம் இயங்கி வருகிறது. மலேசியாவின் எல்லா மாநிலங்களிலும் பெர்னாமா செய்தி நிறுவனத்திற்கு கிளைகள் உள்ளன.  
ஜகார்த்தா, சிங்கப்பூர், புது டில்லி, பாங்காக், பெய்ஜிங், டுபாய் ஆகிய நகரங்களில் நிரந்தரமான செய்தியாளர்கள் உள்ளனர். வாஷிங்டன், மெல்பர்ன், லண்டன், மணிலா, டாக்கா, வான்கூவர் ஆகிய நகரங்களில் நிருபர்கள் உள்ளனர். மலேசியாவின் பெரும்பாலான செய்தி ஊடகங்கள் பெர்னாமாவின் சந்தாதாரர்களாக உள்ளன.
# பெர்னாமா

## பின்னணி

### தமிழ்ச் செய்திகள்

1998 செப்டம்பர் மாதம் பெர்னாமா தனது ஒலி - ஒளி ஊடகச் சேவையைத் தொடங்கியது. இந்த நிறுவனம் 24 மணி நேர வானொலி, தொலைக்காட்சி செய்திச் சேவையை மலாய், ஆங்கிலம், சீனம், தமிழ் ஆகிய நான்கு மொழிகளில், ஆஸ்ட்ரோ 502வது ஒளி அலைவரிசையில் வழங்கி வருகிறது.
# பெர்னாமா

## சில தகவலகங்கள்

:
:F17, 1st floor,
:Hauz Khas Enclave,
:புது டில்லி இந்தியா11016  
:
:6, இயூ தோங் சென் சாலை
:சிங்கப்பூர் 059817  
:
:விஸ்மா அந்தாரா
:Lantai 16, Suite 1609, Jalan Medan Merdeka Selatan 17
:ஜகார்த்தா 10110 இந்தோனேசியா  
:
:தாய் பிங் கோபுர வீடமைப்பு
:Unit 2237, 582 Sukhumvit 63 Klongtua Vattana,
:பாங்காக் 10110, தாய்லாந்து  
:
:Hopson International Apartment 20 – 301,
:Zone 3 Shuanghuayuan Nanli,
:பெய்ஜிங் 100022 சீனா
# மணல் அச்சில் வார்த்தல்

**மணலில் வார்த்தல்** அல்லது **மணல் அச்சில் வார்த்தல்** என்பது மணலினால் உருவாக்கப்பட்ட அச்சில் உலோகங்களை உருக்கி வார்ப்பதன் மூலம் பொருட்களை உருவாக்கும் செயல்முறையாகும். 70% இற்கும் அதிகமான உலோக வார்த்தல்கள், மணல் வார்த்தல் செயல்முறையினாலேயே உருவாக்கப்படுகின்றன. மணலில் வார்த்தல் ஒப்பிட்டளவில் மலிவானதும் உருக்கினை வார்த்தல் போன்ற கடும் வெப்ப வேலையில் பயன்படுத்தக்கூடிய முறையுமாகும். அச்சு உருவாக்கப் பயன்படும் மணலுடன் ஒட்டும் பொருட்கள் (பொதுவாக களி போன்றவை) கலக்கப்படுகின்றன, இக்கலவை வழக்கமாக நீரினாலோ அல்லது பிற பொருட்களினாலோ ஈரப்படுத்தப்படுகிறது, அச்சிற்குத் தேவையான வலிமையையும் நெகிழ்தன்மையையும் பெற மற்றையப் பொருட்களும் கலக்கப்படுகின்றன.
# மணல் அச்சில் வார்த்தல்

## அடிப்படை செயல்முறை

1. மாதிரி வடிவத்தை மணலில் பதிப்பதன் மூலம் அச்சு உருவாக்கப்படுகிறது.
1. மாதிரி உருவை மணல் அச்சிலிருந்து நீக்கல்.
1. வார்க்கப்படும் உலோகம் வழிந்தோடுவதற்கான வாயில் அமைத்தல்.
1. அச்சினுள் திரவநிலையில் உலோகத்தை வார்த்தல்.
1. உலோகத்தை குளிர்மையடைய விடல்.
1. மணல் அச்சினை உடைத்து வார்க்கப்பட்ட பொருளை எடுத்தல்.
# மணல் அச்சில் வார்த்தல்

## பாகங்கள்

1. மாதிரியுரு
1. அச்சுப்பொட்டி
1. உள்ளகம்
1. குளிர்விப்பான்
# மணல் அச்சில் வார்த்தல்

## பாகங்கள்

#### மாதிரியுரு

பொறியியலாளரால் அல்லது வடிவமைப்பாளரால் வழங்கப்பட்ட வடிவமைப்பிலிருந்து மாதிரியுருவினை 'மாதிரியுரு உருவாக்குனர்' உருவாக்குவார். இது மரம், உலோகம் அல்லது பொலிஸ்டைரீன் போன்ற நெகிழியானால் ஆனதாக இருக்கும். உலோக வார்ப்பில் உலோகங்கள் கட்டியாகும் போது சுருங்குகின்றன. இது சிலவேளை குளிர்ச்சியடைகையின் சரிசமனற்ற தன்மையினால் சீராக இராது. எனவே மாதிரியுரு முடிவுப்பொருளை விட சற்றுப்பெரிதாக இருத்தல் வேண்டும், இது 'சுருக்க வரம்பு' எனப்படுகிறது.
# பெருங்காமநல்லூர்

**பெருங்காமநல்லுர்** (ஆங்கிலம்: Perungamanallur) என்பது இந்திய மாநிலம் தமிழ்நாடு, மதுரை மாவட்டம், பேரையூர் வட்டம் சேடபட்டி ஊராட்சி ஒன்றியத்திலுள்ள ஓர் ஊராகும்.
# பெருங்காமநல்லூர்

## இவ்வூரின் சிறப்பு

குற்றப் பரம்பரைச் சட்டத்தின் படி தங்களைக் காவல் நிலையத்தில் பதிவு செய்து கொள்ளாத ஆயுதமற்ற பிரமலைக் கள்ளர் மக்கள் மீது 1920ல் காவல் துறையினர் துப்பாக்கிச் சூடு நடத்தியதில் 16 பேர் கொல்லப்பட்டனர். இந்நிகழ்ச்சி தென்னக ஜாலியன் வாலாபாக் என அழைக்கப்படுகிறது.
# பெருங்காமநல்லூர்

## இவற்றையும் காண்க

குற்றப் பரம்பரைச் சட்டம்
# அட்டலட்சுமி

**அஷ்டலட்சுமி** அல்லது **எண்திரு** என்பது திருமகளின் எட்டு வெவ்வேறு தோற்றங்களைக் குறிப்பிடும் பதம் ஆகும். அட்டலட்சுமியரை ஒரே குழுமமாக வழிபடுவது வழக்கமாகக் காணப்படுகின்றது.  
செல்வம் என்பது பணத்தினை மட்டும் குறிப்பதன்று, எனவே கல்வி, நீண்ட ஆயுள், நம்பிக்கைக்கு உரிய நண்பர்கள், வாழ்க்கைக்கு தேவையான செல்வம், உழைப்புக்கு தேவையான ஊதியம், நோயற்ற வாழ்க்கை, எதற்கும் கலங்காத மனவலிமை, அன்புள்ள கணவன் மனைவி, அறிவு ஒழுக்கம் ஆற்றல் கொண்ட குழந்தைகள், மேன்மேலும் வளரக்கூடிய புகழ், மாறாத வார்த்தை, தடங்கலில்லாத வாழ்க்கை, வருவாயைச்சிக்கனமாக செலவழித்து சேமிப்பு அதிகரித்தல், திறமையான குடும்ப நிர்வாகம், நமக்கு உதவக்கூடிய பெருமக்களின் தொடர்பு, பிற உயிர்களிடம் அன்பு செலுத்துதல். முதலிய பதினாறு செல்வங்களுக்கும் அதிபதியாக லட்சுமி திகழ்கிறாள்.
# அட்டலட்சுமி

## வழிபாட்டின் தோற்றம்

அஷ்டலட்சுமி பற்றிய குறிப்புகளை பல்வேறு நூல்களில் காணும் போதும், தென்னிந்தியாவின் ஸ்ரீவைணவர்கள் மற்றும் ஏனைய இந்துக்களால் அதிகளவில் எண்திருக்கள் வழிபடப்படுகின்றனர். திருவுருவப்படமாக, ஆலயங்களிலும் இல்லங்களிலும் அவர்கள் போற்றப்பாடுகின்றனர். 1970களுக்குப் பின் ஏற்பட்ட புதிய எண்திரு ஆலயங்கள், இலத்திரனியல் ஊடகங்களின் வருகை, வழிபாட்டுநூல்கள், சமயத்துதிகள் என்பன தென்னிந்தியாவில் இத்தேவியரின் வழிபாடு பிரபலமாகக் காரணமாயிற்று.  
==பெயர்களும் பாற்கடலிலிருந்து உதித்தவளும் இவளே! இருயானைகள் நீராட்ட, மற்றும் வரத்திரு (வரலட்சுமி)
- அஷ்டலட்சுமி ஆலயம், தில்சுக் நக்கர், ஐதராபாத், ஆந்திரா.
- அஷ்டலட்சுமி ஆலயம், டெக்சாசு, அமெரிக்கா
# அட்டலட்சுமி

## மேலும் பார்க்க

- திருமகள்
- நவதுர்க்கை
# அட்டலட்சுமி

## உசாத்துணைகள்

- Studies in Hindu and Buddhist Art By P. K. Mishra, Published 1999, Abhinav Publications,413 pages,
- Vasudha Narayanan in Chapter *ŚRĪ: Giver of Fortune, Bestower of Grace * in book *Devī: Goddesses of India* By John Stratton Hawley, Donna Marie Wulff ; Published 1996; University of California Press ;373 pages ;
# அட்டலட்சுமி

## வெளியிணைப்புகள்

- அட்டலட்சுமி தோத்திரம், ஆங்கிலத்தில்
- Ashtalakshmi Kovil, Chennai
- அஷ்டலட்சுமி போற்றி-தினமலர் கோயில்கள்
# ஒளிச்செறிவு

**ஒளிச்செறிவு ** (*luminous intensity*) என்பது ஒளி அளவியலில் ஒரு குறிப்பிட்ட திசையில் ஒரு திண்மக் கோணத்திற்கு மனிதக் கண்ணின் சீர்தரப்படுத்தப்பட்ட உணர்திறனான ஒளிர்வு சார்பு அடிப்படையாகக் கொண்டு அலைநீளத்தை நிறைசெய்து வெளியிடப்பட்ட ஒளியின் ஆற்றல் ஆகும். அனைத்துலக முறை அலகுகளில் அடிப்படை அலகுகளில் ஒன்றான ஒளிச்செறிவின் அலகு கேண்டெலா&nbsp;(cd), ஆகும்.
# ஒளிச்செறிவு

## பயன்பாடு

குறிப்பிட்ட அலைநீளம் &lambda; உடனான ஒரேவண்ண ஒளியின் ஒளிச்செறிவு  
:<math>I_\mathrm{v} = 683 \cdot \overline{y}(\lambda) \cdot I_\mathrm{e},</math>  
இங்கு  
:*I*<sub>v</sub> ஒளிச்செறிவு கேண்டலாக்களில்&nbsp;(cd),
:*I*<sub>e</sub> கதிர்வீச்சு செறிவு வாட்டுக்கள்/இசுடெரடியன்களில்&nbsp;(W/sr),
:<math>\textstyle \overline{y}(\lambda)</math> ஒளிர்வு சார்பு.  
ஒளியில் ஒரு அலைநீளத்திற்கும் கூடுதலாக இருந்தால் (இவ்வாறே நடைமுறையில் இருக்கிறது), ஒளிச்செறிவைப் பெற இதனை அலைக்கற்றையின் அனைத்து அலைநீளங்களுக்கும் கூட்ட வேண்டும் அல்லது தொகையீடு செய்ய வேண்டும்:  
:<math>I_\mathrm{v} = 683 \int^\infin_0 \overline{y}(\lambda) \cdot \frac{dI_\mathrm{e}(\lambda)}{d\lambda} \, d\lambda.</math>
# பாக்காத்தான் ராக்யாட்

**பாக்காத்தான் ராக்யாட்** (மலாய்: *Pakatan Rakyat* (**PR**); ஆங்கிலம்: *People's Alliance*; சீன மொழி: 人民聯盟); என்பது மலேசியாவில் ஒரு முறைசாரா மலேசிய அரசியல் கூட்டணி ஆகும். முன்னாள் மாற்று முன்னணி கூட்டணிக்குப் பதிலாக இந்தக் கூட்டணி உருவாக்கப்பட்டது.  
இந்த அரசியல் கூட்டணி மலேசியாவின் 12 வது மலேசிய பொது தேர்தலுக்கு பின்னர், அதாவது ஏப்ரல் 1, 2008 அன்று, மக்கள் நீதிக் கட்சி, ஜனநாயக செயல் கட்சி, மலேசிய இஸ்லாமிய கட்சி ஆகியவை சேர்ந்து அமைத்த கூட்டணியாகும்.  
பின்னர், 2015-ஆம் ஆண்டில் அமாணா (தேசிய நம்பிக்கை கட்சி)யும், ஜனநாயக செயல் கட்சியும், மக்கள் நீதிக் கட்சியும் ஒன்றிணைந்து, பாக்காத்தான் அரப்பான் கூட்டணியை உருவாக்கின.
# பாக்காத்தான் ராக்யாட்

## பொது

12-ஆவது மலேசிய பொது தேர்தல்லில் எதிர்கட்சிகள் மலேசியாவின் ஐந்து மாநிலங்களைக் கைப்பற்றின. அவை கிளாந்தான், கெடா, பினாங்கு, பேராக், சிலாங்கூர் ஆகும். மற்றும் மலேசிய நாடாளுமன்றத்தில் பாரிசான் நேசனல்லின் மூன்றுக்கு இரண்டு பெரும்பான்மையை இழக்கச் செய்தன.  
அதன் பின்னர் எதிர்கட்சிகள் இணைந்து அந்த ஐந்து மாநிலங்களிலும் பக்காத்தான் ராக்யாட் அரசாங்கத்தை உருவாக்கி ஆட்சி செய்தன. ஆனால் 2009 பிப்ரவரியில், மூன்று பக்காத்தான் ராக்யாட் சட்டமன்ற உறுப்பினர்கள், பாரிசான் நேசனல் கூட்டணிக்கு ஆதரவு தெரிவித்து சுயேச்சை உறுப்பினர்களாக மாறியதால் பாக்காத்தான் ராக்யாட் பேராக் மாநில நிர்வாகத்தை இழந்தது.
# பாக்காத்தான் ராக்யாட்

## கொள்கைகள்

பக்காத்தான் ராக்யாட் அடிப்படை கட்டமைப்பு கொள்கைகள்:
- வெளிப்படையான மற்றும் உண்மையான ஜனநாயகம்
- உயர் செயல்திறன், நிலையான, மற்றும் சம பொருளாதாரம்
- மத்திய, மாநில உறவு மற்றும் வெளியுறவு கொள்கை  
பக்காத்தான் ராக்யாட் "ஆரஞ்சு புத்தகம்", மூலம் தமது கொள்கையை முன்னெடுத்து வைத்துள்ளது.
# பாக்காத்தான் ராக்யாட்

## உறுப்பு கட்சிகள்

- மக்கள் நீதிக் கட்சி
- ஜனநாயக செயல் கட்சி
- மலேசிய இசுலாமிய கட்சி
- சரவாக் தேசிய கட்சி (2010-2011)
# பாக்காத்தான் ராக்யாட்

## பக்காத்தான் ராக்யாட் மாநில அரசுகள்

- கிளாந்தான்
- பினாங்கு
- சிலாங்கூர்
# பாக்காத்தான் ராக்யாட்

## பொது தேர்தல் முடிவுகள்

| தேர்தல் | மொத்த இடங்கள் | மொத்த வாக்குகள் | வாக்குகள் பகிர் | தேர்தல் முடிவு | தலைவர் |
| --- | --- | --- | --- | --- | --- |
# பாக்காத்தான் ராக்யாட்

## இந்தியப் பிரதிநிதிகள்

- **கெடா**
- பி17 -பாடாங் செராய் - சுரேந்திரன் நாகராஜன் - மக்கள் நீதிக் கட்சி  
- **பினாங்கு**
- பி46 – பத்து காவான் – கஸ்தூரி பட்டு – ஜனநாயக செயல் கட்சி
- பி51 - புக்கிட் குளுகோர் ஜோர்ஜ் டவுன் – கர்பால் சிங் – ஜனநாயக செயல் கட்சி  
- **பேராக்**
- பி62 – சுங்கை சிப்புட் – ஜெயக்குமார் தேவராஜ் – மக்கள் நீதிக் கட்சி
- பி65 - மேற்குஈப்போ -எம். குலசேகரன் – ஜனநாயக செயல் கட்சி
- பி66 – பத்து காஜா – வி. சிவகுமார் – ஜனநாயக செயல் கட்சி  
- **சிலாங்கூர்**
- பி103 – பூச்சோங் – கோவிந்த் சிங் தியோ – ஜனநாயக செயல் கட்சி
- பி107 - சுபாங் - சிவராசா ராசையா – மக்கள் நீதிக் கட்சி
- பி109 - காப்பார் - ஜி மணிவண்ணன் - மக்கள் நீதிக் கட்சி
- பி110 – கிள்ளான் - சார்ல்ஸ் சந்தியாகோ - ஜனநாயக செயல் கட்சி
# பாக்காத்தான் ராக்யாட்

## மேலும் பார்க்க

- பாரிசான் நேசனல்
- மலேசியப் பொதுத் தேர்தல், 2013
- பாக்காத்தான் ஹரப்பான்
# மக்கள் முற்போக்கு கட்சி

**மக்கள் முற்போக்கு கட்சி** (, ) என்பது மலேசியாவில் ஒரு பல்லின தேசியவாத அரசியல் கட்சியாகும். 1953-ஆம் ஆண்டு தோற்றுவிக்கப்பட்டது. இப்போது ஆளும் பாரிசான் நேசனல் கூட்டணியின் உறுப்புக் கட்சிகளில் ஒன்றாகும்.  
பி.பி.பி. என சுருக்கமாக அழைக்கப்படும் மக்கள் முற்போக்கு கட்சி, 1950களில் மலாயாவில் ஆளும் கட்சியாக இருந்த கூட்டணிக் கட்சிக்கு ஓர் எதிர் கட்சியாகத் தோற்றுவிக்கப்பட்டது. இக்கட்சியை சீனிவாசகம் சகோதரர்கள் உருவாக்கினார்கள். கட்சியின் முதல் தலைவர் டாக்டர் கனகரத்தினம் பிள்ளை ஆவார். அவருடன் அலுவலக நிர்வாகிகளாக சீனிவாசகம் சகோதரர்களும் இருந்தனர்.  
இக்கட்சி தோற்றுவிக்கப்பட்ட காலத்தில் நீதி, சமத்துவம் மற்றும் மக்களின் பொதுவான எதிர்பார்ப்புகளைப் பற்றி அதிகமாகக் குரல் கொடுத்தது. அதனால், மலேசிய சீன மக்களின் மத்தியில் மிகவும் பிரபலமான கட்சியாகவும் விளங்கியது.
# மக்கள் முற்போக்கு கட்சி

## வரலாறு

1953-இல், ஒரு குறுகிய காலத்திற்கு, ஆளும் கூட்டணியுடன் இணைந்து இருந்தது. அந்தக் கூட்டணியில் மலேசிய சீனர் சங்கம், அம்னோ, ம.இ.கா கட்சிகள் அங்கம் வகித்தன. இந்தக் கூட்டணி பின்னர் பாரிசான் நேசனல் என்று மாற்றம் கண்டது. ஆனால், தேர்தல் இட ஒதுக்கீடுகளில் ஏற்பட்ட கருத்து வேறுபாடுகளின் காரணமாக மக்கள் முற்போக்கு கட்சி, கூட்டணியில் இருந்து விலகி, மீண்டும் ஓர் எதிர்க்கட்சியானது.  
1969 பொதுத் தேர்தலில், ஒரு வலுவான எதிர்ப்பு கட்சியாக விளங்கிய மக்கள் முற்போக்கு கட்சி, கிட்டத்தட்ட பேராக் மாநில அரசை அமைக்கும் தருவாயில் இருந்தது, இருப்பினும், கட்சியைச் சார்ந்த இருவர் கூட்டணியின் பக்கம் கட்சி மாறிப் போனதால் பேராக் மாநில அரசை அமைக்க முடியாமல் போய்விட்டது.
# மக்கள் முற்போக்கு கட்சி

## வரலாறு

### 1969 மலேசிய இனக் கலவரம்

மக்கள் முற்போக்கு கட்சியின் உயர்மட்ட தலைவர்கள் பலர் இந்தியர்களாக இருந்தாலும், அக்கட்சியின் வெற்றிக்கு சீன வாக்காளர்களே காரணமாக இருந்தனர். 1973 இல், மக்கள் முற்போக்கு கட்சி தேசிய முன்னணியின் தோற்ற உறுப்பினர்களில் ஒன்றாக இருந்தது. குறிப்பாக 1969 மலேசிய இனக் கலவரங்களுக்குப் பின்னர், இந்திய, சீன வாக்குகளைத் தக்க வைப்பதில் தேசிய முன்னணி தீவிரம் காட்டியது.  
1974 பொது தேர்தலில் பாரிசான் நேசனல் கூட்டணியின் கீழ் போட்டியிட்டது. அத்தேர்தலில், மக்கள் முற்போக்கு கட்சி கிட்டத்தட்ட அனைத்து இடங்களையும் இழக்க வேண்டி வந்தது. சீன வாக்காளர்களின் எதிர்ப்பு உணர்வு அலைகள் அதற்கு காரணமாக இருந்தன.
# மக்கள் முற்போக்கு கட்சி

## வரலாறு

### மலேசிய இந்தியர்கள்

இன்று, டத்தோ எம். கேவியஸ் தலைமையின் கீழ், மக்கள் முற்போக்கு கட்சி நாடு முழுவதும் 3000 க்கும் மேற்பட்ட கிளைகளைக் கொண்டுள்ளது. 500,000க்கும் மேற்பட்ட உறுப்பினர்கள் உள்ளனர். பதிவு பெற்ற அனைத்து உறுப்பினர்களுக்கும் தலைவர் கையெழுத்திட்ட உறுப்பினர் அட்டைகள் வழங்கப்படுகின்றன.  
2006 ஆம் ஆண்டு, புள்ளிவிவரங்களின்படி கட்சி உறுப்பினர்களாக 48% மலேசிய இந்தியர்கள்; 32% சீனர்கள்; 13% மலாய்க்காரர்கள்; 7% மற்ற மற்ற இனங்களைச் சார்ந்தவர்கள்.  
2008ஆம் ஆண்டு மலேசிய பொது தேர்தலில் மக்கள் முற்போக்கு கட்சி மிக மோசமாகத் தோல்வி அடைந்தது. எனினும் அக்கட்சிக்கு ஒரு மேலவை இடம் வழங்கப்பட்டது. அதன் தலைவர் எம். கேவியஸ், துணை அமைச்சராக நியமிக்கப்பட்டார்.
# மக்கள் முற்போக்கு கட்சி

## தலைவர்கள்

- சீனிவாசகம் தர்ம ராஜா (1953-1969)
- சீனிவாசகம் ஸ்ரீ பத்மராஜா (1969-1975)
- கோங் கோக் யெட் (1975-1978)
- எஸ்.ஐ. ராஜா (1978-1982)
- பரம்ஜிட் சிங் (1982-1985)
- தீ ஆ சுவான் (1985-1986)
- பரம்ஜிட் சிங் (1986-1988)
- டத்தோ மாக் ஹோன் காம் (1988)
- எஸ்.ஐ. ராஜா (1988-1993)
- டத்தோ எம். கேவியஸ் (1993லிருந்து இது வரையில்) (4 ஏப்ரல் 2013)
# மக்கள் கூட்டணி

**மக்கள் கூட்டணி** (*People&#39;s Alliance*) என்பது பின்வருவனவற்றுள் ஒன்றாக இருக்கலாம்:  
- மக்கள் கூட்டணி (இலங்கை), இலங்கையின் அரசியல் கூட்டணி
- பாக்காத்தான் ராக்யாட், மலேசியாவின் அரசியல் கூட்டணி
- மக்கள் கூட்டணி (பல்கேரியா), (1921-1923)
- மக்கள் கூட்டணி (ஐசுலாந்து), (1956-1968, (1968-1998)
- மக்கள் கூட்டணி (ஸ்பெயின்), எசுப்பானியாவின் அரசியல் கட்சி
# மலேசியப் பொதுத் தேர்தல், 2013

**2013 மலேசியப் பொதுத்தேர்தல்** 2013 மே 5 இல் நடைபெற்றது. 2013 ஏப்ரல் 3 ஆம் நாள் மலேசிய நாடாளுமன்றம் கலைக்கப்பட்டு, வேட்பாளர் நியமனங்கள் ஏப்ரல் 20 இல் ஏற்றுக் கொள்ளப்பட்டது. மலேசிய நாடாளுமன்றம் கலைக்கப்பட்ட அதே சமயத்தில், மாநிலச் சட்டப் பேரவைகள் கலைக்கப்படுவதும், மலேசியாவில் வழக்கமாக நடைபெற்று வரும் ஓர் அரசியல் வழக்கம். அதன் படி சரவாக் மாநில ஆட்சி தவிர 12 மாநில ஆட்சிகளும் கலைக்கப்பட்டு சட்டமன்றங்களுக்கான தேர்தல்களும் 2013 மே 5 இல் இடம்பெற்றன.  
மலேசிய அரசியலமைப்பின் படி, ஒரு நாடாளுமன்றத்தின் காலம் ஆகக்கூடியது ஐந்து ஆண்டுகளாகும். அதன் பின்னர் மலேசியப் பிரதமரின் பரிந்துரையின் பேரில் மன்னர் நாடாளுமன்றத்தைக் கலைத்து புதிய நாடாளுமன்றத்துக்கான தேர்தல் நாளைக் குறிக்குமாறு தேர்தல் ஆணையாளருக்கு உத்தரவிடுவார். மலேசியாவின் 13-ஆவது பொதுத் தேர்தல் ஆளும் தேசிய முன்னணி, எதிர்க் கட்சியான பாக்காத்தான் ராக்யாட் என்னும் மக்கள் கூட்டணி ஆகிய இரண்டுக்கும் இடையே ஒரு சவால் மிக்க போட்டியாக இருந்தது.  
மலேசிய அரசியல் வரலாற்றில் பாரிசான் நேசனல் எனும் தேசிய முன்னணிக் கூட்டணியே, ஆளும் கட்சியாக ஒவ்வொரு தேர்தலிலும் வெற்றி பெற்று வந்துள்ளது. பாரிசான் நேசனல் 14 அரசியல் கட்சிகளின் கூட்டு அமைப்பைக் கொண்ட ஒரு கூட்டணியாகும். இதன் தலையாய பங்காளிக் கட்சிகளாக அம்னோ, மலேசிய சீனர் சங்கம் எனும் ம.சீ.ச, மலேசிய இந்தியர் காங்கிரஸ் (ம.இ.கா) கட்சிகள் அங்கம் வகிக்கின்றன. மக்கள் கூட்டணியில் மலேசிய இஸ்லாமிய கட்சி (பாஸ்), மக்கள் நீதிக் கட்சி (பி.கே.ஆர்), ஜனநாயக செயல் கட்சி (ஜ.செ.க) ஆகியவை உறுப்புக் கட்சிகளாக உள்ளன.  
அன்வார் இப்ராகிம் தலைமையிலான பாக்காத்தான் ராக்யாட் அதிகப்படியான வாக்குகளைப் பெற்றிருந்தாலும், பிரதமர் நஜீப் துன் ரசாக் தலைமையிலான ஆளும் தேசிய முன்னணி நாடாளுமன்றத்தில் பெரும்பான்மையான இடங்களைக் கைப்பற்றி ஆட்சியைத் தக்க வைத்துக் கொண்டது. ஆனாலும், எதிர்க் கட்சிக் கூட்டணி ஏழு இடங்களை அதிகமாகக் கைப்பற்றியது.
# மலேசியப் பொதுத் தேர்தல், 2013

## பின்னணி

2008 மார்ச் 8-ஆம் தேதி நடைபெற்ற மலேசியாவின் 12-ஆவது பொதுத் தேர்தலில் ஆளும் தேசிய முன்னணி பெரும் பின்னடைவைச் சந்தித்து ஆட்சியை மீண்டும் பிடித்திருந்தது. அப்போது தேசிய முன்னணி 140 இடங்களைக் கைப்பற்றி மூன்றில் இரண்டு பெரும்பான்மையை முதன் முதலாக இழந்தது. பாக்காத்தான் ராக்யாட் எதிர்க்கட்சிக் கூட்டணி 82 இடங்களைக் கைப்பற்றியது.  
அத்துடன் 13 மாநில சட்டமன்றங்களில் ஐந்தை எதிர்க்கட்சிக் கூட்டணி கைப்பற்றியது (ஆனாலும், பேராக் மாநில ஆட்சியை 2009 நெருக்கடியை அடுத்து தேசிய முன்னணியிடம் எதிர்க்கட்சி இழந்தது). அந்தப் பின்னடைவால், அப்போதைய பிரதமர் அப்துல்லா அகமது படாவி தன் பிரதமர் பதவியைத் துறந்தார். அத்துடன் அம்னோ கட்சியின் தலைவர் பதவியையும் துறந்தார். துணைப் பிரதமராக இருந்த நஜீப் துன் ரசாக் 2009 ஏப்ரல் 3 இல் பிரதமர் பதவியையும் அம்னோ கட்சியின் தலைவர் பதவியையும் ஏற்றுக் கொண்டார்.
# மலேசியப் பொதுத் தேர்தல், 2013

## பின்னணி

### தேர்தல் முன்னோட்டம்

ஆளும் தேசிய முன்னணி கூட்டணியும் மக்கள் கூட்டணியும் மக்கள் எதிர்நோக்கும் பல பிரச்சினைகளை முன்வைத்து, அவற்றுக்கு எவ்வாறு தீர்க்கமான, சாதகமான முடிவுகளைக் காண முடியும் என்பதை அறிவித்தன. அத்துடன் மலேசிய வாக்காளர்களுக்கு வழங்கப்படும் சலுகைகளையும் பட்டியல் போட்டு அறிவித்தன.  
அப்துல்லா அகமது படாவியிடம் இருந்து பிரதமர் பதவியை ஏற்றதும், பிரதமர் துறையின் வரவு செலவுத் திட்டத்தில் நஜீப் துன் ரசாக் அதிக அக்கறை செலுத்தத் தொடங்கினார். அரசாங்க உருமாற்றத் திட்டத்தை உருவாக்கி (*Government Transformation Programme* - GTP) அதற்கு தன்னுடைய அமைச்சரவையின் மூத்த அமைச்சர்களில் ஒருவரான கோ சூ கூன் என்பவரைப் பொறுப்பு அமைச்சராக நியமனம் செய்தார். சிறப்புச் செயல்நிறைவு காட்டிகள் (*Key Performance Indicators*) சீராகச் செயல்படுவதற்கு மலேசிய விமான நிறுவனத்தின் தலைவர் இட்ரிஸ் ஜாலாவை நியமனம் செய்தார்.
# மலேசியப் பொதுத் தேர்தல், 2013

## பின்னணி

### ஒரே மலேசியா மக்கள் நிதியுதவி

மலேசியாவின் எல்லா இன மக்களையும் அரவணைத்து தேசிய ஐக்கியத்தை வலுப்படுத்துவதற்காக ஒரே மலேசியா திட்டத்தையும் உருவாக்கினார். ஏழை மக்களின் சுமைகளைக் குறைப்பதற்காக ஒரே மலேசியா மக்கள் மளிகைக்கடை எனும் திட்டத்தை அறிமுகம் செய்தார். ஒரே மலேசியா கிளினிக் திட்டத்தை உருவாக்கி மலேசிய மக்களுக்கு இலவசமான அடிப்படை மருத்துவ சேவைகளை வழங்கத் தொடங்கினார்.  
மலேசிய மக்கள் கணினியைப் பயன்படுத்தி தங்களுக்குள் எளிதான முறையில் மின்னஞ்சல் தொடர்பு கொள்வதற்கு ஒரே மலேசியா மின்னஞ்சல் (*1Malaysia Email*) திட்டம் அறிமுகம் செய்யப்பட்டது. இவை எல்லாவற்றிற்கும் சிகரம் வைத்தால் போல, நாடு தழுவிய நிலையில் ஒரே மலேசியா மக்கள் நிதியுதவி (BR1M) திட்டம் அமலாக்கம் செய்யப்பட்டது.  
3000 ரிங்கிட்டிற்கும் குறைவான மாத வருமானம் பெறும் மலேசியர்கள் அனைவருக்கும் 500 ரிங்கிட் நிதியுதவி செய்யப்பட்டது. 2012-இல் முதல் நிதியுதவியும் 2013 பிப்ரவரியில் இரண்டாவது உதவியும் வழங்கப்பட்டன. இதுவரை அந்த ஒரே மலேசியா மக்கள் நிதியுதவித் திட்டத்தின் கீழ் 2.5 பில்லியன் ரிங்கிட் செலவு செய்யப்பட்டுள்ளது.
# மலேசியப் பொதுத் தேர்தல், 2013

## இண்ட்ராப்

2007-ஆம் ஆண்டு நவம்பர் மாதம் 25-ஆம் தேதி இண்ட்ராப் பேரணி நடந்தது. அந்தப் பேரணி மலேசியாவின் வரலாற்றில் ஒரு திருப்புமுனையாக அமைந்தது. நாடு சுதந்திரம் அடைந்து 50 ஆண்டுகளாகியும் இந்தியர்கள் வேலை வாய்ப்பு, மேம்பாட்டுத் திட்டங்களில் புறக்கணிக்கப்பட்டதை எதிர்த்து அப்பேரணி நடைபெற்றது.  
இந்தியச் சமுதாயத்தின் தேவைகளையும், பிரச்சினைகளையும் சரியாக ஆராயாமல் போனதும்; இண்ட்ராப்பினால் அளிக்கப்பட்ட திட்டங்கள், தீர்மானங்களைப் புறக்கணித்ததும்; அரசியல், பொருளாதாரம், சமயம், கல்வி, பண்பாட்டுக் கூறுகளை அலட்சியம் செய்ததும்; தேசிய முன்னணி அரசின் மீது இந்தியச் சமுதாயம் காலம் காலமாக வைத்திருந்த நம்பிக்கையை இழக்கச் செய்தது.  
அதன் பிறகு 2008 மார்ச் 8-ஆம் தேதி நடைபெற்ற பொதுத் தேர்தலில் தேசிய முன்னணி மூன்றில் இரண்டு பங்கு பெரும்பான்மையை நாடாளுமன்றத்தில் இழந்தது. அத்துடன் சிலாங்கூர், பினாங்கு, கெடா, கிளாந்தான், பேராக் ஆகிய ஐந்து மாநிலங்களை, எதிர்க்கட்சியான மக்கள் கூட்டணி கைப்பற்றியது.
# மலேசியப் பொதுத் தேர்தல், 2013

## மலேசிய இந்தியர்களின் நிலைப்பாடு

மலேசிய இந்தியர்களிடையே நிலவிய அதிருப்திகளை முழுமையாகப் பயன்படுத்திக் கொண்ட எதிர்க்கட்சிக் கூட்டணி ஐந்து மாநிலங்களில் ஆட்சியைப் பிடித்து வரலாறு படைத்தது. பின்னர் பேராக் மாநிலத்தின் ஆட்சியை மக்கள் கூட்டணி அரசாங்கத்தைக் கவிழ்த்து தேசிய முன்னணி ஆட்சியைப் பிடித்தது, மலேசிய வரலாற்றில் ஒரு கறை படிந்த காலச்சுவடு ஆகும்.  
தேசிய முன்னணி கூட்டணியில் இந்தியர்களின் பிரதிநிதியாகக் கருதப்பட்ட ம.இ.கா பலத்த தோல்வியைத் தழுவியது. அக்கட்சியின் தலைவர் டத்தோ ஸ்ரீ ச. சாமிவேலு கூட, தம்முடைய சுங்கை சிப்புட் தொகுதியில் தாக்குப் பிடிக்க முடியாமல் போனது ஒட்டு மொத்த மலேசிய மக்களையே அதிர்ச்சி அடையச் செய்தது. டத்தோ ஸ்ரீ ச. சாமிவேலுவை எதிர்த்து ஜெயக்குமார் தேவராஜ் என்பவர் போட்டியிட்டார். ஜெயகுமாருக்கு 16,458 வாக்குகளும், சாமிவேலுவிற்கு 14,637 வாக்குகளும் கிடைத்தன.  
2008-ஆம் ஆண்டு மலேசியப் பொதுத் தேர்தலில் தேசிய முன்னணி 137 இடங்களை மட்டுமே கைப்பற்ற முடிந்தது. எதிர்க்கட்சிகள் 82 இடங்களைக் கைப்பற்றின. மலேசிய அரசியல் வரலாற்றில் எதிர்க்கட்சிகள் இத்தனை இடங்களைக் கைப்பற்றியது அதுவே முதல்முறையாகும். மலாய்க்காரர்கள், சீனர்களுக்கு அடுத்த நிலையில் இந்திய சமூகத்தினர் நாட்டின் அரசியல், பொருளாதார, சமூக நிலைகளைத் தீர்மானிக்கும் முக்கிய இடத்தில் இருப்பதை அது உறுதிபடுத்தியது.